10 को पीपलकोटा आएगी नर्मदा यात्रा, दावठा में होगा रात्रि विश्राम
नमामि देवी नर्मदे सेवा यात्रा की तैयारी को लेकर भाजपा मंडल कन्नौद की आवश्यक बैठक आंबेडकर भवन कन्नौद में हुई। बैठक में जानकारी दी गई कि कन्नौद मंडल में नर्मदा सेवा यात्रा का प्रवेश ग्राम पीपलकोटा से 10 मार्च को सुबह 10 बजे प्रवेश करेगी जो दुदवास, मेलपिपल्या, मिर्जापुर, तमखान होते हुए सिराल्या रेवातीर पहुंचेगी। जहां दोपहर का भोजन होगा इसके बाद इसी दिन सेवा यात्रा कणाबुजुर्ग, राजोर होते हुए दावठा पहुंचेगी, जहां रात्रि विश्राम होगा। 11 मार्च सुबह दावठा से यात्रा मंडलेश्वर, बजवाड़ा, नवाड़ा, निमनपुर होते हुए गाजनपुर पहुंचेगी, जहां दोपहर का भोजन होगा। इसके पश्चात यात्रा दोपहर 1 बजे नेमावर पहुंचेगी जहां पर जनसंवाद में मुख्यमंत्री शिवराजसिंह चौहान एवं सरसंघ चालक मोहन भागवत भाग लेंगे। बैठक में भाजपा जिलाध्यक्ष गोपीकृष्ण व्यास, विभागीय संगठन मंत्री प्रदीप जोशी, यात्रा प्रभारी व पानुनि अध्यक्ष रायसिंह सैंधव, विधायक आशीष शर्मा, जिला महामंत्री नरेंद्र चौधरी, महिला मोर्चा जिला अध्यक्ष माया पटेल, राधेश्याम जाट, नप अध्यक्ष दीपक अग्रवाल, शिव पटेल, जगदीश कनोजिया आदि मौजूद थे। संचालन राजेश जोशी ने किया।
नर्मदा यात्रा की तैयारी को लेकर बैठक में मौजूद कार्यकर्ता।
बरोठा में बैठक कल
हाटपिपल्या | हाटपिपल्या विस क्षेत्र के तीनों भाजपा मंडल के पदाधिकारियों एवं कार्यकर्ताओं की संयुक्त बैठक 4 मार्च दोपहर 2 बजे धाकड़ समाज की धर्मशाला बरोठा में आयोजित की गई है, जिसमें क्षेत्र के विधायक तकनीकी शिक्षा एवं कौशल विकास मंत्री दीपक जोशी के अलावा यात्रा प्रभारी, भाजपा जिलाध्यक्ष उपस्थित रहेंगे। जानकारी विजयसिंह शक्तावत ने दी।
hin_Deva hin_Deva hin_Deva hin_Deva hin_Deva